PODEŠAVANJE STANICE ZONTON 999
Na stanici Zonton 999 moguće je postaviti 128 različitih frekvencija i svaku memorisati na poseban kanal. Kako se to radi?


Treba poći od uputstva za memorisanje:

Udjite u Frequency Mode [DIAL](1 second)+[SCAN]
Držite tipku [DIAL] jedan sekund i pritisnite taster [SCAN]

Odaberite frekvenciju
Npr. da biste postavili frekvenciju 156.875 za kanal 77 postupite na sledeći način:
na numeričkoj tastaturi ukucajte redom brojeve frekvencije (tačku ne kucate - nju stanica sama postavlja)

Odaberite kanal na kojem će izabrana frekvencija biti memorisana
Pritisnite taster FUNC (potrebno je malo zadržati tater pritisnut) , a "F" će treperiti na ekranu.
Potom pritisnite [C], na ekranu se pojavljuje broj kanala.
Okretanjem dugmeta (pored antene) za izbor kanala na jednu ili drugu stranu videćete da je moguće izabrati kanale od broja 1 do broja 128.
U našem primeru, okrećite dugme dok se na ekranu ne pojavi kanal broj 77.

Memorisanje kanala 
Pritiskom na PTT /taster predaje/ snimate kanal.

Pritiskom na bilo koji drugi taster poništavate celu operaciju i sve morate da ponovite od prvog koraka!




Kao što rekoh, na ovaj način možete memorisati 128 frekvencija na 128 kanala.
Kasnije, okretanjem izbornika kanala izaberete željeni kanal i koristite ga prema potrebama.

Obratite pažnju da na ovoj stanici imate tri različite mogućnosti da na ekranu vidite šta radite.

1. U modu Kanal - na ekranu se nalazi samo broj memorisanog kanala (od 1 do 128)
2. U modu Kanal i frekvencija - na ekranu se vide i frekvencija i broj kanla (156.875   77)
3. U modu Frekvencija - na ekranu se nalazi samo frekvencija (156.875)


Za izbor željenog prikaza na ekranu - odgovarajućeg moda, sledite sledeće uputstvo:

1. Mod - Kanal - pritisnite DIAL i zadržite 1 sekundu (čuje se zvuk iz stanice), na ekranu se pojavi slovo F koje treperi - pritisnite LOW - na ekranu se pojavi broj kanala.
2. Mod - Kanal i frekvencija - pritisnite DIAL i zadržite 1 sekundu i onda pritisnite DIAL još jednom - na ekranu se pojave frekvencija i broj kanala.
3. Mod - Frekvencija - pritisnite DIAL i zadržite 1 sekundu i zatim pritisnite SCAN - na ekranu se pojavi frekvencija.

